Český Krumlov
Store norske leksikon,Geografi,Verdens geografi,Europa,Tsjekkias geografi
Český Krumlov er en by i Tsjekkia, 160 kilomter sør for Praha, ved elven Vltava. Byen har 13 085 innbyggere (2019).
Næringsliv Produksjon av papir og turisme er viktige næringer. I Český Krumlov er det et bryggeri fra 1560. Kultur og utdanning Český Krumlov er en av Sentral-Europas best bevarte middelalderbyer. I 1992 ble gamlebyen oppført på UNESCOs Liste over verdens kultur- og naturarv. Gamlebyen domineres av slottet, den opprinnelige borgen fra 1216, som ble utvidet særlig på 1300- og 1500-tallet. Domkirken er fra 1357. I nærheten av byen er det et utdanningssenter for FNs fredsbevarende styrker. Historikk Český Krumlov fikk store vannskader i forbindelse med en flom i 2002. Les mer i Store norske leksikon Tsjekkias geografi Tsjekkias historie Eksterne lenker UNESCO World Heritage Site: Historic Centre of Český Krumlov